**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe**

**Συνεδρίαση Ομάδας Εργασίας “Surveillance”.**

**Συνεδρίαση μέσω τηλεδιάσκεψης: Πέμπτη 22 Σεπτεμβρίου 2021 10.00-12.00 π.μ. (ώρα Βρυξελλών)**

**Ελληνική Αντιπροσωπεία: Αλέξης Αναγνωστάκης/ΔΣΑ**

 ----------------------------------

Σύνοψη των πλέον σημαντικών.

Πρόταση Οδηγίας ΕΕ για την Τεχνητή Νοημοσύνη (Artificial Intelligence)

Τα μέλη σημείωσαν την πρόοδο της ομάδας εργασίας στο σχέδιο εγγράφου θέσης του CCBE σχετικά με τον Πρόταση ΕΕ για την Τεχνητή Νοημοσύνη (Artificial Intelligence).

Υπενθυμίζεται ότι η ομάδα συστάθηκε τον Ιούνιο του 2021, με συμμετοχή των Επιτροπών CCBE: Surveillance Working group, Future, IT Law, Migration, Private Law Committees.

H ομάδα εργασίας έλαβε προθεσμία για να αποστείλει τις γραπτές παρατηρήσεις της πριν από το καλοκαίρι του 2021.

Κατά τη συζήτηση εξεφράστηκαν ανησυχίες των εθνικών αντιπροσωπειών για πτυχές των θέσεων της CCBE για το θέμα, η θέση δε της Ομάδας Εργασίας, όπως εκφράστηκε δια του Αντιπροέδρου της είναι πως, κατά κανόνα, η χρήση της Τεχνητής Νοημοσύνης στα δικαστικά συστήματα θα πρέπει να είναι πάντοτε καθοδηγούμενη από τον ανθρώπινο παράγοντα. Τούτο λαμβάνει χώρα στα πλαίσια διασφάλισης του σεβασμού των θεμελιωδών δικαιωμάτων στο ανώτερο δυνατό επίπεδο.

Λόγω απόκκλισης θέσεων, θα επιχειρηθεί συμβιβασμός των θέσεων, δια του συγκερασμού αυτών και της γενικής διατύπωσης ορισμένων σημείων.

Η Μόνιμη Επιτροπή CCBE (Standing Committee) θα αποφασίσει συνολικά.

Βιομετρικά στοιχεία Ταυτοποίησης.

Τα μέλη συζήτησαν τις εργασίες που πρέπει να αναληφθούν σχετικά με την Πρόταση ΕΕ για τα βιομετρικά συστήματα αναγνώρισης («BioIS»).

Το έργο συνδέεται άμεσα και με το νομικό επάγγελμα. Όπως εξήγησαν οι αντιπροσωπείες της Ελλάδας, του Ηνωμένου Βασιλείου και της Ουγγαρίας, ο περιορισμός θα μπορούσε να επιφέρει συνέπειες στην έννοια της δίκαιης δίκης και των θεμελιωδών ελευθεριών.

Οι αντιπροσωπείες κλήθηκαν να αποστείλουν τις σκέψεις τους και τα γραπτά σχόλιά τους. Το αντίστοιχο τμήμα της CCBE θα έρθει επίσης σε επαφή με την FairTrials, για το λόγο αυτό.

 Σκάνδαλο “Pegasus’’

Τα μέλη συζήτησαν για το εξελισσόμενο σκάνδαλο μαζικής παρακολούθησης πολιτών στην Ευρώπη μέσω εφαρμογής λογισμικού σε κινητό τηλέφωνο με στόχους κυρίως δημοσιογράφους, ακτιβιστές, πολιτικούς ηγέτες, δικηγόρους κλπ.

Συμφώνησαν να συντάξουν γενική δήλωση, η οποία θα βασίζεται σε παραδείγματα από την Ουγγαρία, τη Γαλλία και το Ηνωμένο Βασίλειο.

Στρατηγική CCBE: η προστασία της χρήσης υπηρεσιών υπολογιστικού νέφους (cloud services) από τους δικηγόρους.

Παρουσιάστηκε η νέα στρατηγική CCBE, ιδίως η σημαντική πρωτοβουλία σχετικά με την ανάπτυξη ενός σχεδίου δράσης για την προστασία της χρήσης από τους δικηγόρους των υπηρεσιών υπολογιστικού νέφους (cloud services).

Ο γενικός στόχος αυτής της δράσης είναι να καταστήσει το επαγγελματικό απόρρητο κατάλληλα προστατευμένο στην ψηφιακή εποχή, καθορίζοντας αμυντικούς μηχανισμούς κατά της μη εξουσιοδοτημένης πρόσβασης σε πληροφορίες που καλύπτονται από το άνω επαγγελματικό απόρρητο.

Το σχέδιο δράσης θα αξιολογήσει επίσης τους χρηματοδοτικούς πόρους και την τεχνογνωσία που απαιτούνται για την εφαρμογή του σχεδίου δράσης, συμπεριλαμβανομένης της πιθανής χρήσης των συστημάτων χρηματοδότησης της ΕΕ. Η ιδέα ξεκίνησε με την παρουσίαση της πρότασης ΕΕ περί ηλεκτρονικών αποδεικτικών στοιχείων, που έθεσε σε κίνδυνο το απόρρητο δικηγόρου-εντολέα.

Προτάθηκε η δημιουργία μιας ομάδας εργασίας για την ανταλλαγή ιδεών και η έναρξη διαλόγου με άλλους οργανισμούς και παρόχους υπηρεσιών υπολογιστικού νέφους, όπως επίσης και με κυβερνήσεις.

Παρέμβαση του CCBE ενώπιον του Ευρωπαικού Δικαστηρίου Ανθρωπίνων Δικαιωμάτων.

Τον Ιούλιο του 2021, η γερμανική αντιπροσωπεία ζήτησε από το CCBE να παρέμβει ενώπιον του Ευρωπαϊκού Δικαστηρίου Ανθρωπίνων Δικαιωμάτων στην υπόθεση Kock και Jones Day κατά Γερμανίας (αριθ’ προσφυγ. 1022/19 και 1125/19). Η υπόθεση αφορά τη συμβατότητα με το άρθρο 8 της Σύμβασης της έρευνας δικηγορικού γραφείου και της κατάσχεσης εγγράφων και ηλεκτρονικών δεδομένων.

Η Πρόεδρος του Δικαστηρίου παρείχε την απαιτούμενη άδεια προς παρέμβαση και το CCBE υπέβαλε νομότυπα και παραδεκτά τις έγγραφες Παρατηρήσεις του περί της υπόθεσης ως παρεμβαίνον τρίτο μέρος.

 Ε-evidence και Πρόταση ΕΕ για Europol.

Έλαβε χώρα παρουσίαση σχετικά με τις νέες εξελίξεις αναφορικά με τον τριμερή διάλογο για τα ηλεκτρονικά αποδεικτικά στοιχεία (e-evidence) καθώς και με την ενημέρωση επί των πολλαπλών πτυχών της σχετικής Πρότασης Κανονισμού ΕΕ.

Παρουσιάστηκε επίσης η κατάσταση αναφορικά με την Πρόταση ΕΕ για την Europol.

Η πορτογαλική Προεδρία υπέβαλε τον Ιούνιο στο Συμβούλιο συμβιβαστική πρόταση για διαπραγματεύσεις με το Κοινοβούλιο (δεν έχει ακόμη εγκριθεί). Η επιτροπή LIBE θα υποβάλλει την έκθεσή της σχετικά με την πρόταση καθως έχουν ήδη υποβληθεί σχέδια τροπολογιών από πολλές πλευρές.

Μετά την αποδοχή της έκθεσης LIBE, θα ακολουθήσει η έγκριση από την Ολομέλεια του Ευρωπαϊκού Κοινοβουλίου πριν από την έναρξη των διαπραγματεύσεων μεταξύ του άνω Κοινοβουλίου και του Συμβουλίου.

Επόμενη συνεδρίαση: 17 Νοεμβρίου 10.00-12.00 (ώρα Βρυξελλών, ώρα Κεντρικής Ευρώπης)